google/wiki40b huggingface dataset:
Leonel Manzano

Bakgrunn

Manzano ble født i Dolores Hidalgo, sentralt i Mexico, men familien flyttet til Texas i USA da han var fire år gammel. Der vokste han opp i Granite Shoals, som ligger midt i Texas, og gikk ved Marble Falls High School. Der vant han ni Texas 4A-mesterskap i friidrett og terrengløp. Senere gikk han til University of Texas, der han ble NCAA-mester fire ganger; på 1500 meter utendørs i 2005 og 2008, og på en mile innendørs i 2005 og 2007. I 2008 ble han kåret til USTFCCCA Athlete of the Year. 
Han har statsborgerskap fra både Mexico og USA.

Karriere på internasjonalt nivå

Tre uker etter sitt siste collegestevne kvalifiserte han seg til sommer-OL 2008, ved å komme på andreplass ved USAs uttakningsstevne (United States Olympic Trials). I OL kom han til semifinalen, men ble der slått ut med 11.-plass i sin semifinale.
Hans internasjonale gjennombrudd kom i 2009-sesongen, der han nådde finalen på 1500 meter ved VM i friidrett 2009. Han vant løpene ved Reebok Grand Prix in New York og British Grand Prix, og kom på andreplass ved IAAF World Athletics Final, London Grand Prix og Rieti Meeting.
I 2010 deltok han i Diamond League, der han sanket 6 Diamond League-poeng gjennom sesongen, og kom på tredjeplass totalt på 1500 meter. I løpet av en treukersperiode i slutten av august satte han ny personlig rekord på både en mile (3:50,64), 800 meter (1:44,56) og 1500 meter (3:32,37). Han ble tatt ut til å representere Amerika ved Verdenscupen i friidrett, der han fikk bronse, bak Amine Laâlou og Mekonnen Gebremedhin. 2011-sesongen var preget av skader, og ga ingen internasjonale plasseringer. 
Manzano var skadefri igjen i 2012, og vant 1500 meter både ved USA-mesterskapet i friidrett innendørs og USAs OL-uttak, som også telte som USA-mesterskapet i friidrett utendørs. Med det ble han tatt ut til sommer-OL 2012 i London. Der løp han på sesongbestenotering i finalen, med tiden 3:34,79, og fikk med det andreplass bak Taoufik Makhloufi. Han bar både det meksikanske flagget og USAs flagg da han løp æresrunden sin i OL.
Selvforskyldt rus

Selvforskyldt rus er et begrep innen rettsvitenskapen som kan ha rettslig betydning i flere forskjellige situasjoner. At rus er selvforskyldt vil så godt som alltid være tilfelle, og vil bli lagt til grunn så sant ikke det motsatte godtgjøres. Eksempler på at rus ikke er selvforskyldt kan være at noen har puttet noe oppi en persons drikk uten vedkommendes kunnskap, eller i situasjoner der produkter har inneholdt rusmidler (mest praktisk alkohol) uten at den som har fått det i seg hadde noen rimelig forventning om dette (et eksempel i praksis har vært tannkrem). Det gjelder imidlertid en streng aktsomhetsplikt på dette punkt, slik at det er svært vanskelig å bli hørt med at en rus ikke er selvforskyldt.

Strafferetten

Selvforskyldt rus har først og fremst betydning innen strafferetten. For det første vil man ved vurderingen av om det foreligger forsett se bort fra at gjerningsmannen har opptrådt i selvforskyldt rus, se Almindelig borgerlig Straffelov § 40 første ledd andre punktum. I slike tilfeller skal retten se bort fra beruselsen, og sette seg inn i hvordan gjerningsmannen hadde tenkt dersom han var edru. En alvorlig voldshandling begått i beruset tilstand vil således bli vurdert ut ifra hva gjerningsmannen ville forstått om konsekvensene dersom han var edru, og dette vil kunne føre til en langt mer alvorlig bedømming av forholdet. Det sies i slike tilfeller gjerne at forsettet fingeres. Overlegg og hensikt kan derimot ikke fingeres, sistnevnte kan få betydning blant annet ved tyveri, som krever «vinnings hensikt» for at straff kan komme til anvendelse.
For det andre vil man ikke bli ansett som utilregnelig (og dermed slippe unna straff) selv om man er bevisstløs i gjerningsøyeblikket, dersom bevisstløsheten skyldes selvforskyldt rus, se straffeloven § 45. Begge disse grunnprinsippene skyldes moralske betraktninger: det ville være støtende overfor allmennheten dersom forbrytere unnslapp straff ved å vise til at de var berusede. Også mer brede alkoholpolitiske betraktninger har nok spilt inn.

Erstatningsretten

Også innen erstatningsretten vil selvforskyldt rus komme inn ved skyldvurderingen. Selv om det her ikke foreligger faste lovfestede prinsipper, vil man vanskelig kunne høres med at tilstrekkelig skyld ikke er utvist dersom man har handlet i beruset tilstand. Rusen vil således komme inn som et moment i uaktsomhetsvurderingen, som taler til skadevolderens ugunst.
Innen et spesielt område er selvforskyldt rus tillagt uttrykkelig rettsvirkning, nemlig innen bilforsikring. Dersom det må legges til grunn at en kollisjon skyldes at føreren var beruset vil forsikringsselskapet uavhengig av skyld for øvrig kunne kreve regress fra føreren for den erstatningen de har måttet betale ut til andre. Førerens egen rett til erstatning vil dessuten falle bort, se nærmere bilansvarsloven §§ 12 og 7. Unntak fra dette prinsippet kan bare gjøres der særlige forhold taler for det.
Hilde Spiel

Bakgrunn

Hilde Spiel tilhørte en familie av assimilerte østerrikske jøder. Hennes far Hugo F. Spiel var ingeniør. Etter artium ved et realgymnasium studerte hun filosofi ved Universität Wien, hvor hun tok doktorgraden i 1936. Fra 1933 til 1935 var hun medarbeider ved Wirtschaftspsychologische Forschungsstelle ved Universität Wien, og ble medlem av Østerrikes sosialdemokratiske parti.

Forfatter, journalist

Samtidig forfattet hun sine første to romaner. I 1936 giftet hun seg med den tyske forfatteren Peter de Mendelssohn, og samme år emigrerte de begge til London på grunn av den politiske situasjonen i Østerrike. I Storbritannia virket hun hovedsakelig som journalist for avisen New Statesman. Hun fikk britisk statsborgerskap i 1941.
I 1946 kom hun som utenrikskorrespondent for New Statesman tilbake til Wien, og bodde deretter til 1948 i Berlin, hvor hun arbeidet som teaterkritiker for Die Welt samt for The New Statesman and Nation, La France Libre, Der Tagesspiegel og uketidsskriftet sie. Etter at hun reiste tilbake til Storbritannia var hun kulturkorrespondent for Neue Zeitung, Süddeutsche Zeitung, Der Tagesspiegel, Die Weltwoche, Theater heute og Rundfunk, og skrev også for The Guardian. Hun var en av de viktigste litteraturkritikere i det tyskspråklige Europa i etterkrigstiden, og bidro avgjørende til Heimito von Doderers gjennombrudd. 
Fra 1955 hadde hun en bolig i Sankt Wolfgang im Salzkammergut. Hun reiste endelig tilbake til Østerrike i 1963 og virket som journalist og forfatter. Etter at hun ble separert fra Peter de Mendelssohn i 1963 og skilt i 1970 var hun mellom 1972 og 1981 gift med forfatteren og dikteren Hans Flesch von Brunningen. På 1980-tallet bodde hun igjen to år i London som korrespondent for Frankfurter Allgemeine Zeitung.
Hilde Spiel var medlem av den østerrikske PEN-klubb, som hun var generalsekretær for mellom 1966 og 1971. Etter at hun meldte seg ut av den østerrikske PEN-klubben i 1972 ble hun medlem av den vesttyske PEN-klubben. Hun var dessuten medlem av Deutsche Akademie für Sprache und Dichtung i Darmstadt.
Vaduzkonvensjonen

Valduzkonvensjonen i 2001 var en endringskonvensjon til Stockholmskonvensjonen av 4. januar 1960 som etablerte Det europeiske frihandelsforbund (EFTA). Etter at Norge 24. juni 1994 hadde undertegnet tiltredelsesavtale med EU og Sveits i 1999 hadde fremforhandlet bilaterale avtaler med EU på omtrent samtlige områder av EU-samarbeidet med unntak av tjenester og investeringer var det behov for å modernisere Stockholmskonvensjonen. En endringskonvensjon ble vedtatt på ministermøtet i Vaduz 21. juni 2001 og trådte i kraft 1. juni 2002.
VM i freestyle og snøbrett 2017

Freestyle

6. mars tok Norges Skiforbund ut 12 freestyleutøvere; seks i slopestyle, to i skicross og fire i kulekjøring.
Skjelterverk

Skjelterverk er en teknikk for husbygging i tre. Et hus oppført i denne teknikken er som et laftehus, men deler av veggene er utfylt med stående planker. Byggeteknikken er materialbesparende, og ble særlig benyttet til uthus. Geografisk er utbredelsen av denne teknikken begrenset til det nordlige Norge, og særlig i Nordland fylke.

Konstruksjon

En bygning i skjelterverk ser ut som en mellomting mellom et laftehus og et stavhus.

Husfunksjoner

Skjelterverk er benyttet til uthus som naust, sjøbuer eller skjåer og løer.
Transkvinne

Behandling

Rikshospitalet i Oslo er per 2019 det eneste sykehuset i Norge som tilbyr utredning av transkjønnethet og eventuelt behandling. Utredningen starter ved at pasienten har samtaler med psykologer og leger med sikte på å få stilt en diagnose. Vurderingen pleier å ta opptil ett år. En kjønnskorrigerende behandling tar vanligvis fra fem til åtte år. Får personen diagnosen F.64.0 - transseksualisme, kan personen få behandling. Pasienter som får andre kjønnsidentitetsrelaterte diagnoser, får ikke noen form for behandling i Norge. I Norge har en person som får avslag på kjønnskorrigerende behandling, ikke krav på å få en ny diagnose stilt av et annet fagmiljø (såkalt «second opinion»), noe organisasjonene FRI, Amnesty International og Skeiv Ungdom har kritisert.
Når en transkvinne har fått diagnosen, kan hun starte på hormonbehandling, hvis ikke noen helsemessige grunner står i veien.
Vocoder

Vocoder (hankj., fra engelsk. Utsprunget fra Voice encoder ) er innen musikkteknologi et elektronisk musikkinstrument som smelter sammen ulike lydkilder til én lyd.
For eksempel en stemme som snakker inn i en mikrofon som kombineres med lyden av en akkord på en gitar. Vocoderen kan da smelte sammen de to lydene slik at det blir hørende ut som stemmen er i akkorden. Vocodere som musikkinstrumenter kan også ha innebygde lydkilder (f.eks. en oscillator, eller være del av en større synthesizer).
En vocoder er også en anordning som kan kryptere stemmer i forbindelse med telekommunikasjon.

Musikere og grupper som bruker vocoder

Laurie Anderson, Cynic, Daft Punk, Jean Ven Robert Hal, Herbie Hancock, Jean Michel Jarre, Giorgio Moroder, Tangerine Dream, Frank Zappa, Electric Light Orchestra, Matthias Jabs des Scorpions, Stevie Wonder, Afrika Bambaataa, Pink Floyd, Peter Frampton
Rumford-suppen

Næring og modifisering

Rumford-suppen er fettfattig, og har mye proteiner og karbohydrater. Protein fra ertene, karbohydrater fra potetene og perlegrynet, og noen enklere karbohydrater fra ølet. Suppen var nært det optimale etter tidas standard, som uheldigvis ikke innbefattet vitaminer eller mineraler. Det ble derfor ofte supplert med mais eller sild for å tilføre Vitamin C og Vitamin D.

Historikk

Rumford-suppen var en vanlig basis for billige militær-rasjoner i Sentral-Europa i store deler av det 19. og 20. århundre.
Andreas Ygre Wiig

Beste plasseringer

1.-plass Honda Vail Session, slopestyle (5 str. TTR) 2008
1.-plass X Games, slopestyle 2008
1.-plass X Games, slopestyle 2007
1.-plass X Games, Best Trick 2007
1.-plass Vans Cup, slopestyle 2007
1.-plass Honda Vail Session, slopestyle 2007
2.-plass X Games, slopestyle 2006
2.-plass Honda Vail Session, slopestyle 2006
1.-plass Burton Aboniable Snowjam, slopestyle 2005
3.-plass US Open, slopestyle 2005
2.-plass Honda Vail Session, slopestyle 2005
1.-plass Japan, slopestyle 2004
3.-plass X Games, slopestyle 2004
2.-plass Vans Tripple Crown (Season End Ranking), slopestyle 2004
2.-plass Vans Tripple Crown Slopestyle 2003
Santa Clara de Olimar (kommune)

Historie

Santa Clara de Olimar ble grunnlagt i 15. mars 2010.

Regjeringen

Ordføreren (alcalde) i kommunen er Óscar Viera Lopetegui (2010-2015).
Pedinorrhina undulata

Utseende

En middelsstor, litt flat, bronsefarget gullbasse, dekkvingene har et svartkantet, taggete, gult tverrbånd i den bakre delen. Pronotums sider er smalt oransje.

Utbredelse

Arten er utbredt i Kongo og Uganda.
Fjorden der hjemme

«Fjorden der hjemme» er en vise skrevet av Magnus Brostrup Landstad (sønnesønn av salmedikteren ved samme navn), og skal være originalen til visa om «Barndomshjemmet». Da den kom i trykk ble visa kalt for «Barndomshjemmet». Til tross for at denne originalen finnes, er det mange andre forfattere som har fått registrert «Barndomshjemmet» som sitt verk, dermed hersker det litt tvil om opprinnelsen til denne visa.
Serbia og Montenegros flagg

Serbia og Montenegros flagg var en trikolor med vannrette striper i fargene blått over hvitt over rødt. Som nasjonalflagg på land var flagget i størrelsesforholdet 1:2, til sjøs som handelsflagg var størrelsesforholdet 2:3 i bruk.

Historisk bakgrunn

Flagget var identisk med det som ble ført av Kongeriket Jugoslavia fra 1918 av, og bortsett fra stjernen i rødt med gule kanter, i tiden Jugoslavia var en sosialistisk føderalstat. Stjernen falt bort i 1992 i flagget for den stadig krympende forbundsstaten og i 1992 skiftet denne navn til Serbia og Montenegro. Fargene er de pan-slaviske. Både Serbia og Montenegro har benyttet disse fargene i sine tradisjonelle trikolorer, som forøvrig er identiske med hensyn til fargerekkefølgen.

Statsforbundet Serbia og Montenegro

Statsforbundet Serbia og Montenegros konstitusjon bestemte at et nytt flagg skulle vedtas innen seks måneder etter statforbundets opprettelse 14. mars 2002, men i praksis forble flagget det samme som tidligere. Også orlogsflagget forble det samme: Nasjonalflagget i kantonen av en rød duk. Orlogsgjøsen var rød med statsforbundet Serbia og Montenegros riksvåpen i midten: En hvit dobbeltørn med et hjerteskjold der Serbias og Montenegros våpenmerker var gjentatt to ganger hver.
Flaggene gikk ut av bruk da først Montenegro, og deretter Serbia, erklærte selvstendighet i 2006.
Julian av Norwich

Revelations of Divine Love

I 1373 var Julian alvorlig syk, og det ble antatt at hun lå for døden. En prest ble tilkalt for å be for henne, og mens han gjorde dette, holdt han et krusifiks opp foran henne. Hun skal da ha opplevd at all smerte og sykdom ble borte og at hun ble friskere enn noensinne. Deretter skal hun ha fått en serie på femten åpenbaringer, og en til dagen etterpå. I disse åpenbaringene opplevde Julian at Gud gav henne innsikt i treenigheten og Kristi frelsesgjerning. Hun skrev ned åpenbaringene, men ikke før tjue år senere gav hun dem ut som boken Revelations of Divine Love, eller Innhyllet i kjærlighet som den siste norske oversettelsen heter. Boken er regnet for å være en av de viktigste i den vestlige kristendommens litteratur. den inneholder refleksjoner rundt de seksten åpenbaringene, og legger stor vekt på Guds kjærlighet til menneskene, og tegner et bilde av et svært nært forhold mellom mennesker og Gud. Såvidt man vet, var dette den også første boken som ble skrevet på engelsk av en kvinne.
Marit Berger Røsland

Bakgrunn

Røsland er cand.jur. fra Universitetet i Oslo fra 2006, og har vært advokatfullmektig og advokat i Wiersholm, Mellbye & Bech i Oslo siden 2006. Hun var dommerfullmektig i Oslo tingrett 2009–2010.

Politiker

Røsland var leder i Akershus Unge Høyre 1998–2000, kampanjesekretær i Akershus Høyre i 1999, medlem av Akershus fylkesting 1999–2003, politisk sekretær for ordfører Per Ditlev-Simonsen 2000–2001, 2. nestleder i Unge Høyre 2000–2002, redaktør i Unge Høyres medlemsblad Xtra 2000–2002, byrådssekretær for velferd og sosiale tjenester i 2002, politisk rådgiver i Utenriksdepartementet 2003–2005, medlem av Oslo Høyres programkomité og medlem av Oslo bystyre 2003–2007.
Fra 17. oktober 2014 var hun statssekretær for statsminister Erna Solberg og fra 16. desember 2015 statssekretær for statsråd Sylvi Listhaug. Den 23. september 2016 ble hun utnevnt til statssekretær for Børge Brende i Utenriksdepartementet.

EØS- og EU-minister

Hun ble utnevnt til EØS- og EU-minister i Erna Solbergs regjering den 20. oktober 2017.
Hun er gift med advokat og tidligere byrådsleder i Oslo Stian Berger Røsland. Paret har to barn.
Diaea

Utseende

Diaea artene er generelt ganske små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Três Marias-demningen

Três Marias-demningen er en meget stor demning i elven São Francisco i det østre Brasil, nordvest i delstaten Minas Gerais. Den demmer opp et av landets største kunstige reservoarer: Três Marias-reservoaret. Til demningen er det anlagt et vannkraftverk, som heter Bernardo Mascarenhas vannkraftverk. Installert kapasitet etter utbyggingen i 1961 er 396 MW. Dette er den største demningen i São Francisco-elva, men vannkraftverkets effekt er betydelig mindre enn hos de fem større kraftverkene i elva. Den ligger 276 km fra Belo Horizonte og 438 km fra Brasília.
Demningen er 75 meter høy, og 2 700 meter lang, og hovedhensikten med oppdemmingen var flomregulering, vanntilførsel, og dessuten kraftproduksjon. Reservoarets areal er 1 040 km², og vannvolumet er hele 21 km³ (21 mrd m³) ved full oppdemming.
Ospeskrubb

Kjennetegn

Det er en rørsopp, og har dermed et tykt svampaktig rørlag på undersiden av hatten. Hatten er ofte beskrevet som mursteinrød i farge. Diameteren varierer fra 5 til 25 cm. I fuktig vær kan ospeskrubben være svakt klebrig. Rørlaget, altså det svampaktige laget under hatten, er hvitt, men under trykk blir det grålilla. 
Stilken er 8-20 centimeter høy og 1-4 centimeter tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med hvite skjell som etter hvert blir rødbrune. Kjøttet til fruktlegemet er hvitt, men blir mørkere om det kuttes opp.
Ospeskrubb kan ofte forveksles med rødskrubb, og det er for det nakne øyet bare fargen på skjellene på stilken som kan skille dem, der ospeskrubb har en oransje til rødbrun farge, mens rødskrubb har svarte skjell. I matøyemed har det liten betydning, ettersom både rødskrubb og ospeskrubb må gjennomgå sterk varmebehandling før den kan spises.

Utbredelse

Ospeskrubb ble først vitenskapelig beskrevet i 2005, og er bare registrert hittil i hovedsak i Skandinavia, men også enkelte steder i Italia. I Skandinavia er den jevnt fordelt i Danmark, mens den finnes i hovedsak rundt Mälaren i Sverige og på østkysten i Norge.
J.R. Celski

Personlig liv

J. R. Celski blei født i Monterey i California der faren tjenestegjorde i den amerikanske hæren. Han vokste opp i Federal Way i Washington. Faren Robert, er av polsk avstamming og mora Sue, er av filippinsk avstamming. Celski har to eldre brødre, Chris og David, som er en offiser i den amerikanske hæren. J. R. gikk på Lakewood High School i Lakewood i California. Etter Vinter-OL 2010 har Celski planer om å begynne på college ved University of California, Berkeley.
Da han så Apolo Anton Ohno konkurrere under Vinter-OL 2002, bestemte han seg for å bytte fra rulleskøyter til kortbaneløp. Celski var 17 dager for ung til å kunne delta under Vinter-OL 2006.
J. R. har ved flere anledninger slått fast at hans helt og rollemodell i sportsverdenen er den filippinske bokseren Manny Pacquiao.

VM i 2009

Under VM i 2009 vant Celski gullmedaljen i distansen 3000 meter og var med og tok gull under 5000 meter-stafetten.  Celski tok også bronse i distansene 1000 og 1500 meter og blei med dette sølvmedaljevinner sammenlagt.

Vinter-OL 2010

I 1500 meter-finalen vant Celski bronsemedalje etter at tidligere sølvmedaljevinner Lee Ho-suk kolliderte med Sung Si-bak i den siste svingen i det siste løpet. Celski lå som femte mann i finalen, men etter de to koreanernes fall avanserte han til en tredjeplass. Landsmannen Apolo Ohno havna på andreplass.
I semifinalen i distansen 1000 meter blei han diskvalifisert.
Sviland

Næring

Bydelen har jordbruk som fremste næringsvei, og har også noe betongvareindustri og masseuttak. Lastebilnæringen er betydelig på Sviland, med selskapet Sviland Transport som den viktigste aktøren. Sviland kraftverk ligger ved foten av fjellet Sygnå. Elva Sviå, eller Svilandsånå, er regulert ved Svihusvatnet og Skjelbreidtjødnå.
Utbygging av vindkraftverk vurderes i området mellom Noredalen og Søredalen.

Friluft

Sviland har store friluftsområder, blant annet Rogaland Arboret som ble åpnet i 1972. Høyeste punkt i bydelen er Nuten på Nordland i Søredalen, 462 moh.
Badeplasser i bydelen er blant annet Svilandsfossen, Neshølen, Svihusvatnet og Seldalsvatnet.
Tusenårsskogen ligger nær Sviland sentrum. I nærheten finnes også idrettsplass og BMX-bane med 250 publikumsplasser. Anlegget ble oppført i 1986. Og i 2010 ble byggingen av en ny BMX-bane startet. Banen med navn Velde Arena stod klar i august 2013. BMX-klubben har i dag rundt 100 medlemmer.
I Melsheia er det lysløype.

Skole, barnehage og kirke

Sviland har egen barneskole, og har hatt det siden 1913. Elever fra Sviland går på Øygard ungdomsskole i Hana bydel. Sviland barnehage ble startet i 2010.
Bydelens kirke er Sviland kapell, som ble oppført i 1913. Det ble bygget på dugnad og finansiert hovedsakelig av gaver fra blant annet tidligere bygdefolk som Christian Bjelland, kjent for sildefabrikker i Stavanger

Infrastruktur og byutvikling

Fra bygdesentrumet leder fv. 315 via fv. 316 til fv. 332 til Sandnes sentrum. Fylkesvei 333 leder til E39 ved Bråstein i Figgjo. Fylkesvei 316, gjennom Noredalen, er alternativ og anbefalt trasé for riksvei 13-traseen mellom Hana og Høle.
Svilands eneste butikk ble nedlagt i 1971. Nærmeste handelssentrum er Sandnes.
Ifølge Fylkesdelplan for langsiktig byutvikling på Jæren skal Sviland få en betydelig del av byutviklingen i Sandnes øst og i den forbindelse få bybaneforbindelse til Sandnes sentrum. En utbygging av omtrent 160 boenheter ble godkjent av kommunestyret i 2008, og påbegynt i 2012.
Åndalsnesløpet

Åndalsnesløpet er et mosjonsløp på 5,2 km, som arrangeres årlig på Åndalsnes i Rauma kommune.
Løpet ble arrangert første gang i 1989 av de 3 foreningene, Åndalsnes IF ved Håndballgruppa, Innfjorden IL og Åndalsnes Bokseklubb. Disse arrangerte løpet i 2 år, 1989 og i 1990. Etter dette lå løpet dødt, til det igjen ble arrangert i 2000 av nye arrangører. Deretter har løpet blitt arrangert årlig. Deltagerantallet var i 2009 på ca. 300, i 2008 omkring 350 deltakere, og 300 i 2016. Løpet arrangeres første lørdag etter 17. mai hvert år. 
Løyperekorden for kvinner: Karoline Bjerkeli Grøvdal 16:05 minutter (2009), hun satte ny rekord i 2015  med 15,59,9. Løyperekord for menn: Johan Bugge har løyperekord for menn med 15.12. 
Løypa er forholdsvis flat med 40 meter høydeforskjell. Underlaget er stort sett gruslagte stier, men også litt gress og ca.500 m asfalt. Start og mål på Øran Stadion, løypa går i en runde over Setnesmoen og tilbake langs Rauma elv. I forbindelse med mosjonsløpet arrangeres det et barneløp på 600 m.
Hypodesis

Utseende

Nokså små og avlange, gulaktige og brunlige smelllere. Pronotum er hvelvet, ofte livlig farget i gult eller rødt. Dekkvingene har også ofte fargetegninger. Et særtrekk er at scutellum er hjerteformet.

Utbredelse

Slekten er utbredt i Mellom-Amerika.